
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 33
din 25 februarie 2016 
privind modificarea anexei nr. 1 la Hotărârea Consiliului Local Sighişoara nr. 194/26.11.2015
Consiliul Local al Municipiului Sighişoara, întrunit în şedinţă ordinară;

Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 3.940/VI/1/15.02.2016, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;      

Având în vedere structura organizatorică a instituţiei aprobată prin Hotărârea Consiliului Local Sighişoara nr. 123 din 30.07.2015 privind aprobarea Organigramei şi a Statului de funcţii al Municipiului Sighişoara, modificată prin Hotărârea Consiliului Local Sighişoara nr. 193 din 26.11.2015 privind modificarea Organigramei şi a Statului de Funcţii al Municipiului Sighişoara;

Având în vedere Hotărârea Consiliului Local Sighişoara nr. 194/26.11.2015 privind aprobarea  Planului de ocupare a funcţiilor publice din cadrul aparatului de specialitate al primarului municipiului Sighişoara pentru anul 2016;
Ţinând cont de prevederile art. 11 alin. (2) din Instrucţiunile pentru elaborarea Planului de ocupare a funcţiilor publice, anexa nr. 1 la Ordinul nr. 7.660/2006 emis de Preşedintele Agenţiei Naţionale a Funcţionarilor Publici;

Având în vedere prevederile art. 23 din Legea nr. 188/1999 privind Statutul funcţionarilor publici, republicată, cu modificările şi completările ulterioare;

Având în vedere Raportul de specialitate nr. 3.941/VI/1/15.02.2016, întocmit de Compartimentul Resurse umane, prin care se propune şi se justifică modificarea anexei nr. 1 la Hotărârea Consiliului Local Sighişoara nr. 194/26.11.2015, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
Având în vedere prevederile art. 36 alin. (2) litera a), alin. (9), art. 45 alin. (1) şi ale art. 115, alin. (1), litera b) din Legea nr. 215/2001 privind administraţia publică locală, republicată, cu modificările şi completările ulterioare,         

H O T Ă R Ă Ş T E:

Art.1. Se aprobă modificarea anexei nr. 1 la Hotărârea Consiliului Local Sighişoara nr. 194/26.11.2015 privind aprobarea  Planului de ocupare a funcţiilor publice din cadrul aparatului de specialitate al primarului municipiului Sighişoara pentru anul 2016, potrivit anexei la prezenta hotărâre.

Art.2.  Se încredinţează cu ducerea la îndeplinire a prevederilor prezentei hotărâri Instituţia Primarului Municipiului Sighişoara şi Compartimentul Resurse umane din cadrul Municipiului Sighişoara.

Art.3. Prin grija Secretarului Municipiului Sighişoara, prezenta hotărâre va fi comunicată, în termenul prevăzut de lege, Instituţiei Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de Internet la adresa www.sighisoara.org.ro.
PREŞEDINTE DE ŞEDINŢĂ,

  

             Claudiu Pop
  Contrasemnează/Avizat pentru legalitate

           SECRETAR,



             Anca Bizo
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Instituţia Primarului Municipiului Sighişoara;

  1 ex. Viceprimar;

  1 ex. Secretar;

  2 ex. Compartimentul Resurse umane
  8 ex.  

T.P.L./F.A.I.

